**Vandel Idrætsforenings historie indtil oprettelsen af Firehøje IF i 1978**

*Udfra VIF bestyrelsesprotokol, som er bevaret på Randbøl sogns lokalarkiv, er denne artikel skrevet. Jeg har desværre ikke kunne finde ud af hvornår VIF er startet. Er der nogen som ligger inde med viden eller gamle protokoller, billeder mm, vil jeg gerne tilføje det til historien.*

**1957 iflg. bestyrelsesprotokol**

Ordinær generalforsamling på Vandel kro 14.1.1957.

Ordfører kroejer Bill Nielsen, skriftfører barber Gunnar Mortensen.

Bestyrelsen konstituerede sig med Otto Nielsen som formand, Villy Hansen kasserer, Tage Rasmussen næstformand og Aage Sørensen sekretær. Revisor Anders Jensen og Johannes Petersen. Fanebærer Vagn Knudsen, Fanevagt Tage Rasmussen og Erling Nielsen. Badmintonudvalg Villy Hansen, Synøve Ahle og Vagn Knudsen.

Kontingentet var uændret 5 kr. for Aktive og 3 kr. for passive medlemmer.

Der blev spillet badminton, håndbold og fodbold.

På Vandel Ungdomsskole blev der spillet delettant, på kroen gåse- og andespil og sommerens månedlige baller på Vandel kro blev planlagt. Sportsfest og håndboldstævne blev afholdt på kommunens sportsplads. Der var hold fra Lindeballe, Aast, Nollund og Grædstrup. De fremmede spillere som blev til bal om aftenen, spiste på kroen. Der var god tilslutning til festen.

**1958**

I 1958 forsøges der med badmintontræningi Vingstedhallen.

Ved generalforsamlingen i 1959 blev O.E.Pedersen valgt til formand, Hans Andreasen kasserer, Otto Andersen næstformand og sekretær. Valg af bestyrelsesmedlemmer til følgende sportsgrene:

Badmintonudvalg: Aage Mathiesen

Håndboldudvalg, Otto Andersen

Fodboldudvalg, Gunnar Nielsen

Gymnastik og Atletik, Hans Andreasen og O.E. Pedersen

Festudvalg, Otto Andersen og Aage Pedersen

Til håndboldturneringen er tilmeldt damehold, herrehold, pige og drengehold. De hold som ikke deltager i Amtsturneringen søges om privat turnering. Der trænes mandag og torsdag. Håndboldledere er: Erling Nielsen, Otto Andersen, Aage Sørensen og Grete Pedersen.

Til fodboldturneringen er tilmeldet Herre 1B og et drengehold. børnene træner tirsdag og fredag fra 19.30-20.30 voksne onsdag aften.

Fodboldledere: Gunnar Nielsen, Otto Nielsen, Thobo-Carlsen, Jørn Stenborg og O.E.Pedersen.

Vedr. atletik vil bestyrelsen prøve at finde ud af hvor stor interessen er og evt. finde en person der vil renovere anlægget og udlægge slagger på løbebanen.

Arealet syd for fodboldbanen kan ikke anvendes pga. urenheder. Jakobsen fra Forædlingsstationen har tilbudt at holde jorden.

I 1959 forsøger man at udvide de 2 ugentlige timer i Vingsted til 4, så vi kan få indendørs håndbold og fodbold på programmet. Badminton i skolens gymnastiksal er fastsat til 7. sept. Spilleudvalget udarbejder spilleplan som opsættes ved barber G. Mortensen og i Brugsen.

Der oprettedes flere gymnastikhold drengeholdet (17 drenge) med Thobo-Carlsen som leder, træner på Ungdomsskolen. 22 småpiger, 14 unge piger. 12 damer, under ledelse af Kirstine Larsen fra Billund, trænede mandage til fru malermester Herluf Pedersen ved klaveret.

**1960**

Til generalforsamlingen i januar 1960 var mødt 46 medlemmer. Regnskabet balancerede med 12.619,31 kr. Der var blevet udarbejdet en inventarliste over materiel, klubhus, sportsplads så man kunne se foreningens værdier.

Aage Mathisen og Otto Andersen var på valg og ønskede ikke genvalg. Der blev herefter foreslået valg mellem 7 personer, hvoraf Poul Christensen og Grete Pedersen vandt.

Under evt. blev der spurgt, om man kunne få et bad efter gymnastik. Formanden svarede, at Sognerådet ikke ville gå med til det, da vi allerede havde flere rettigheder end de havde i andre dele af sognet.

Frits L. Hansen fra Amtsforeningen, som var inviteret med til generalforsamlingen, redegjorde kort for arbejdet i amtsforeningen og opfordrede til, at aktive medlemmer selv tegnede en fritidsulykkeforsikring.

Thorkild Puggaard Kristensen viste en idrætsfilm.

Gymnastik: Damerne deltog i Amtsstævnet i Vingsted.

Håndbold til Idrætsstævne i Vingsted

3 personer sendt på lederkursus i Vingsted.

Til sportsfesten i Billund udeblev et damehold og et herrehold uden afbud. Bestyrelsen blev enige om, at en sådan opførsel er uværdig og man fremsender en uforbeholdent undskyldning med beklagelse.

**1961-1965**

I 1961 deltog man i landsmesterskab for atletik.

Foreningen har opnået beskeden mulighed for træning i Vingsted. Håndbold og fodbold træner sammen med Randbøldal og Nørup hveranden onsdag fra 19 til 23. Badminton hveranden lørdag 15 til 19 sammen med Randbøldal.

Gymnastik. 21 drenge træner 2 gange om ugen. Lederen savner medhjælp. Springbræt lånes hos VASG-I.

Badminton træner i Vingsted og på Vandel skole. Er i turnering med Jelling og Fredericia.

Der havde været deltagelse i VASG.I.´s bordtennisturnering.

O.E.Pedersen refererede fra DDSG-L´s årsmøde på Nyborg strand. V.A.S.G.-I. årsmøde i Vingsted og J.B.U. delegeret møde i Aarhus.

Sportspladsen var ofte på dagsordenen. Det lille klubhus blev renoveret lidt efter lidt. I 1962 fik det nye vinduer og døre. Henning Kempel og Hans Jacobsen udførte arbejdet.I 1963 arbejde man stadig på at få indlagt vand. Såfremt foreningen kan få tagkonstruktionen fra skolens cykelskur, vil man være interesseret heri til udhus foran klubhus.I 1964 meddelte formanden for vandværkets bestyrelse Ejnar Hansen, at bestyrelsen havde vedtaget at levere vand til sportspladsen uden beregning. Når idrætsforeningn udvider forbruget fastsættes en pris.

Formue 6200 kr.

I amtsturneringen deltog, Badminton, bordtennis, håndbold og fodbold.

Der var gymnastik og idrætsprøvemærker i atletik.

**1966**

I 1966 blev Egon Petersen valgt som formand og OE.Pedersen gik af efter rigtig mange år på posten.

Kasserer Jørn Kristensen, næstformand, Christian Poulsen, sekretær Grethe Petersen samt Jørgen Søndergaard.

Repræsentanter i udvalgene:

Atletik, Christian Poulsen

Badminton Christian Poulsen

Fodbold Egon Petersen og Jørn Kristensen

Gymnastik Grethe Petersen

Håndbold Johannes Søndergård

Der nedsættes et udvalg som skal se på ændringsforslag til kontingentopkrævning. Forslaget blev drøftet på generalforsamlingen. Der afholdes et ektraordinær generalforsamling på grund af ændring af foreningen love og fastsættelse af kontingent. Regnskabsåret ændres til 1.4.-31.3. ordninær generalforsamling holdes i april måned.Kontingentet er nu seniorer 20 kr, ægtepar 25 kr. elever 10 kr. børn 6 kr. 1/1årlig

Der holdes stadig bal hver måned som sammen med andespil udgør de største indtægter.

Formue pr. 31.12.1966 er 26.600 kr. Th. Puggaard reviderede regnskabet.

*Her slutter protokollen og der er desværre ikke indlevert flere til arkivet.*

**1968 Ingen sammenlægning med Randbøldal**

Randbøldal Sk. G. og I. kontaktede Vandel idrætsforening og foreslog at sammenlægge de 2 foreninger. Første møde var den 26.2.1968. Begge foreninger var enige om en total sammenlægning var en god ide. Den 8. maj holdt man ekstraordinær generalforsamling på Randbøldal kro. Eneste punkt på dagsordenen var sammenlægning af Vandel idrætsforening og Randbøldal Sk. G og I.

Der var mødt 17 personer. Ved afstemningen stemte 2 for en sammenlægning og 15 imod.

**1974 Sammenlægning med mere alvor**

I 1974 drøftede man sammenlægning af Nørup- Vandel og Randbøldal idrætsforeninger. I udvalget for Randbøldal Sk. G. og I. sad Jørgen Mateusiak og Karl Aage Jørgensen. De kunne referere fra et møde, at man var enedes om, at samarbejde i en hver henseende, men at man ville vente med en sammenlægning indtil hallen i Vandel stod færdig.

Den 1. maj 1978 stod den nye hal i Vandel klar til at modtage 3 idrætsforeningers medlemmer.

Skrevet af Hanne Damgaard Hansen, Vandel

2015